6. ΝΟΜΟΣ 3206 της 26/30 Απρ. 1955 Περί καθορισμού βιομηχανικών ζωνών εις διαφόρους πόλεις και περιοχάς της Χώρας. Άρθρον1.-1.Δια β. διαταγμάτων εκδιδομένων προτάσει των Υπουργών Βιομηχανίας και Συγκοινωνιών και Δημοσίων Έργων, κατόπιν γνώμης των παρ’ αυτοίς αρμοδίων Συμβουλίων (Μηχανολογικού Συμβουλίου και Συμβουλίου Δημοσίων Έργων) δύναται: α)Να καθορίζωνται δι’ εκάστην πόλιν ή άλλην περιοχήν της Χώρας μία ή πλείονες Βιομηχανικαί Ζώναι, εις ας θα επιτρέπηται αποκλειστικώς και μόνον η κατά τας κειμένας διατάξεις εγκατάστασις των βιομηχανικών εργοστασίων ή αποθηκών και βιοτεχνικών εργαστηρίων προς εξυπηρέτησιν της βιομηχανικής αναπτύξεως της χώρας και προστασίας εκάστης πόλεως ή περιοχής ταύτης εκ των δυσμενών επιδράσεων των προκαλουμένων εκ της εγκαταστάσεως και λειτουργίας τούτων. –β)Να ορίζωνται λεπτομερέστερον, ο σκοπός, τα κριτήρια και η διαδικασία του καθορισμού των βιομηχανικών ζωνών, η σύνθεσις και η δικαιοδοσία των δια την μελέτην και τον καταρτισμόν τούτων συσταθησομένων Επιτροπών, το είδος και το μέγεθος των βιομηχανικών εργοστασίων ή αποθηκών και βιοτεχνικών εργαστηρίων, άτινα υποχρεωτικώς δέον να εγκαθίστανται εντός των βιομηχανικών ζωνών και άτινα, εξαιρέσει ειδικών περιπτώσεων, θα δύνανται να επεκτείνωνται, διαρρυθμίζωνται ή ανακαινίζωνται μόνον εφ’ όσον ευρίσκονται εντός τούτων, ως και πάσα λεπτομέρεια, αφορώσα εις την εν γένει συγκρότησιν, οργάνωσιν, λειτουργίαν, εξυπηρέτησιν κλπ. των βιομηχανικών τούτων ζωνών. –γ)Να καθορίζωνται περιπτώσεις απαγορεύσεως της εγκαταστάσεως, επεκτάσεως, διαρρυθμίσεως, ανακαινίσεως ή λειτουργίας των βιομηχανικών εργοστασίων ή αποθηκών, βιοτεχνικών εργαστηρίων και πάσης φύσεως μηχανολογικών εγκαταστάσεων εις ωρισμένας περιοχάς, οδούς ή κτίρια των πόλεων κλπ., περιφερειών της Χώρας, ή της χρησιμοποιήσεως ακινήτων ευρισκομένων εντός των βιομηχανικών ζωνών, δια σκοπούς μη συμβιβαζομένους προς τον σκοπόν του καθορισμού τούτων. –2.Πάσα άχρι τούδε διάταξις επιτρέπουσα την εν τη προηγουμένη §. 1 (εδάφιον γ) απαγόρευσιν, άνευ της συμπράξεως του Υπουργού της Βιομηχανίας, καταργείται.–Ομοίως μετά παρέλευσιν εξαμήνου από της  Σελ. 36(β) ΠΔ-28 δημοσιεύσεως του παρόντος, καταργούνται πάσαι αι διοικητικαί πράξεις, αι εκδοθείσαι επί τη βάσει των καταργουμένων διατάξεων, εφ’ όσον δεν ήθελον κυρωθή ή τροποποιηθή εντός της προθεσμίας ταύτης δι’ ομοίας πράξεως του Υπουργού Βιομηχανίας και του εκδόντος ταύτας Υπουργού. Άρθρον 2.–Από του καθορισμού χώρου τινός ως βιομηχανικής ζώνης τα, συμφώνως τω άρθρ. 2 §. 1 του ν.δ. 1150/1949, ως τούτο συνεπληρώθη δια του νόμου 1889/1951, καταβαλλόμενα υπέρ του Δημοσίου χρηματικά ποσά κατά την χορήγησιν των αδειών βιομηχανικών εργοστασίων κλπ. δια μεν τα εντός των βιομηχανικών ζωνών περιλαμβανόμενα εργοστάσια κλπ. καταργούνται, δια δε τα εκτός τούτων τοιαύτα, άτινα θα έδει ως εκ του είδους και του μεγέθους των να ευρίσκωνται εντός των ζωνών διπλασιάζονται.– Πάσα γενική ή ειδική διάταξις αντικειμένη εις τον παρόντα νόμον καταργείται. Άρθρον 3.–Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 13.Β.α.6 Έλεγχος Σκοπιμότητας Ιδρύσεως Βιομηχανιών 